Renato Constantino

Si Renato Constantino ay isang Pilipinong mananalaysay at tagapagturo (Ingles: educator). Isa sa mga kilala niyang akda ang A Past Revisited kung saan sinulat niya ito upang makita ang kahalagaan ng nakaraang kasaysayan ng mga Pilipino para magkaroon ng kaliwanagan sa mga pangyayari sa kasalukuyan. Itinuturing siya bilang isang mananalaysay na makabayan.

Unang yugto ng buhay
Ipinanganak si Renato Reyes Constantino noong Marso 10, 1919 kina Amador Constantino at Francisca Reyes sa Lungsod ng Maynila sa Pilipinas. 

 Karera 
Kilala si Renato bilang ang tagabunsod ng historiyograpiyang nasyonalista at isang intelektuwal pampubliko. Nakilala siya sa mga akda tulad ng A Past Revisited at kasunod nitong lathain na "A Continuing Past" na sinulat kasama ang kanyang asawang si Letizia. Kilala din ang aklat niya tungkol sa talambuhay ni Claro M. Recto na The Making of a Filipino, pati rin ang mga aklat na Neocolonial Identity and Counter-Consciousness, at The Nationalist Alternative.

Marami din siyang naisulat na sanaysay, at ang Miseducation of the Filipino ang pinakabinabasa niyang sanaysay na naghintay ng limang taon bago ito nailimbag. Nailathala ito sa Weekly Graphic noong 1966. Noong 1972, nilathala niya sa pahayagan ang koleksyon ng mga artikulo na Marcos Watch na tinutuya ang pamilyang Marcos. 

 Personal na buhay 

Ikinasal siya kay Letizia Roxas noong Nobyembre 21, 1943 sa Lungsod ng Maynila sa Pilipinas. Mayroon silang dalawang anak na sina Karina at Renato Jr. Apo niya ang mamamahayag na si Kara David na anak nina Karina at Randy David.

Kamatayan
Namatay si Renato Constantino noong Setyembre 15, 1999.

Mga sanggunian

Kategorya:Mga historyador
Kategorya:Mga tagapagturo
Kategorya:Ipinanganak noong 1919
Kategorya:Namatay noong 1999